Constantin Cozmiuc - LA POARTA TIMPULUI 

Concentrează-te! Imaginează-ţi că îndoi arătătorul și baţi timid 
la poarta timpului. Nu răspunde nimeni i. Închipuie-ți că baţi cu 
pumnul. Un declic, apoi linişte. Enervat, îşi imagină că ţinteşte broasca 
cu blasterul, gata să apese pe trăgaci. Imaginea se fărâmă greu, apoi 
auzi Vocea Călăuzitoare: 

— Străine, la poarta timpului se batte cu sfială. Aruncă-ți 
armele, curăță-ţi veșmintele şi încălţările. 

Scorul scade cu două puncte, marcând apelul la ajutor. Se 
concentră pe ideea că își schimbă hainele. Curând, o senzație de 
prospeţime îl încunoştință că acțiunea s-a înregistrat. Făcu acelaşi 
lucru cu bocancii, dar nu se hotărî să renunţe la blaster. Bătu din nou la 
uşă. 

— Cu arma în mână? Timpul nu se cucereşte cu forța, străine! 
făcu Vocea scăzându-i scorul cu alte două unități. 

Blasterul dispăru imediat ce renunță el și doar o furnicătură 
neplăcută stărui câteva clipe în zona, palmei și lângă cot, unde se 
sprijinise patul armei. fişa se deschise, lăs, îndul să pătrundă într-un 
condor lung şi întunecos. La centură simți greutatea unei arme, ivite 
imediat ce trecuse pragul Trei grenade şi un revolver cu plasmatronic. 
Începu să alerge, imaginându-şi că, se mişcă mult aplecat înainte. 
Câteva picături de plasmă trecură pe lângă el, dar nu micșoră viteza. 
Alerga întruna, măturând totul în fața lui cu rafale incandescente, fără 
să se preocupe prea mult de «cor Destinul îi era hotărât pentru 
următoarea etapă, cea mai bună dovadă era faptul că putuse trece 
pragul, fără ca randomizorul să profite de lipsa lui de apărare. Cuirasa 
rezista la cinci lovituri trase simultan într-un punct, iar el abia dacă 
încasase două-trei. 

leși din tunel, într-o câmpie împânzită cu inamici. În zare, 
Castelul Timpului domina întinderea plată, atrăgându-l ca un magnet. 
Alerga trăgând întruna, din când în când și peste umăr, fără să 
ochească, atent doar la eventualele pericole de sus, față de care cuirasa 
îi era Inutilă. N-ar strica să mai aibă două-trei vieți la dispoziţiei 

terenul era minat, doar viteza alergării îl salvase până acum, însă 
energia disponibilă scădea vertiginos, o parte din hrană era otrăvită și, 
din câte își amintea, mai dispunea de un singur avatar. 

„Randomizor ajută!” - își spuse zărind un sac reactiv în faţa lui. 
Se ascunse în spatele unui pom și îl luă în spate bucuros că putea 
străbate distanța mai repede, fără să-și risipească propria energie. Se 
înălță, degustând din plin plăcerea zborului peste inamicii aiuriţi, care 
în lipsa coordonatelor sale începură să se lupte între ei. „Biete ființe 
planare”, gândi el îmbătat de senzaţia dată de înălțime. „Ce bine este să 
te poți ridica deasupra lucrurilor...”. Nu apucă, însă să se bucure prea 
mult, căci o umbră uriașă prinse a defila sub el. Planarii, întâlnind-o, 
cădeau în genunchi și rămâneau ca nişte stane de piatră. „Pasărea 
Rock!”. Gândul izbucni ca o erupție a spaimei, arzând cu lava ei 
senzațiile plăcute, încercate cu câteva clipe în urmă. Mâinile înarmate 
se ridicau încet, exasperant de lent. Umărul stâng înainte, bărbia în 
piept. O rostogolire, picioarele se ridică lent, un nor întunecat acoperă 
cerul. Pasărea Rock. Foc în plin, continuu, ţipă de groază, de furie că îl 
prinde chiar acum, înaintea sfârşitului. Parcă toată frica i se descarcă 
prin blaster. Se înălță brusc, într-un viraj larg, într-o încercare reușită 
de a ajunge deasupra monstrului pe care i-l hărăzise randomizorul. 

Rezervele sunt pe sfârșşite, nu mai poate zbura mult timp. 
Coboară, încercând să ajungă cât mai aproape de porţile întunecate ale 
Castelului. Când simte atingerea solului începe să tragă: planarii abia 
aşteaptă să-i scadă scorul, dacă îl prind descoperit. Aleargă întruna, 
fără să audă minele explodând în spatele lui, atent doar la direcția 
porţii. Câteva înțepături în spate; nu are importanţă la scorul lui. 
Poarta. 

— Străine, la poarta timpului se bate cu sfială. Aruncă arma şi 
linişteşte-ţi cugetul înainte de a intra. 

— Mai du-te dracului. răspunse printre dinţi fi volatiliza poarta, 
«perind că randomizorul nu-l blochează aici. Se arunca în spărtura 
întunecată, proiectat cu ultima rezervă de energie din sacul reactiv. 
Ideea ti salvă, căci, în urma lut, un grilaj cu ţepi ascuțiți se prăvăli din 
tavan, rupându-l ajutajul minirachetei din spate, îl aruncă cu putere în 

față şi zâmbi văzându-l volatilizat, pierind într-un nor urât mirositor. 

— Este ultima poartă! strigă el pereţilor şi începu să alerge, 
trăgând rafale scurte. De la acest nivel, muniţia nu este limitată. 

Reuşi să evite capcanele, parcă ușor dezamăgit că randomizorul 
se dovedea atât de lipsit de imaginaţie. În curtea castelului ti așteptau 
luptători ninja, înarmaţi cu lasere, ascunzând sub faldurile negre ale 
hainelor un întreg arsenal A fost o joacă să culeagă toate emblemele 
aurii expuse pe ziduri şi să-l lichideze pe toți inamicii din jur. „Ca niște 
păpuşi, prind viață doar în faţa duşmanului...”. Gândul nu-l duse la 
capăt, bucuria intrării în Sala Ultimă era mult prea mare. 

Oftă şi se rezemă de uşă. Aici nu-l păştea niciun pericol. O sală 
imensă, tpmpâet goală, cu excepția mesei rotunde dl» centru, în jurul 
ei, statuile de chihlimbar ale cavalerilor străjuiau, mute şi inerte, 
potirul lui Graal, din care se revărsa în valuri aurii Lumina Vieţii. Un 
cerc roşu-aprins marca Limita, până la el randomizorul se angaja că 
nu-i facă nicio surpriză, păstrându-i în plus punctajul neschimbat. 
Timpul încremenește în fața Luminii Vieţii, aşa glăsuiau instrucțiunile, 
dar el ştia că undeva, în măruntaiele lumii, o Variabilă de sistem 
continua să bată tactul, cu nepăsarea unei inimi menținute artificial în 
viaţă. 

Se apropie de cercul roșu, nehotărât şi puţin temător. Dacă 
acum, la capătul drumului, randomizorul îl va anihila, ori îi va pune la 
cale piedicile despre care se zvonea că vor apare în calea celor prea 
bine situați în topul celor mai performanțţi. Măsură din ochi distanța. 
Cupa imensă cu încrustaţii din pietre preţioase era la câteva lungimi de 
brațe de el. Lumina Vieţii părea un lichid, revărsat continuu din potir şi 
evaporându-se în apropierea marginilor mesei. Trebuia să se cufunde 
în vas, atât ştia: în Sală este în siguranţă, în apropierea cavalerilor 
domnește Neprevăzutul. 

Saltul, o clipă dilatată parcă la infinit, netulburată de niciun 
incident. „Şi asta face parte din Neprevăzut”, gândi el înainte de a-și 
simţi corpul spulberat de contactul cu lumina lichefiată. 

Câteva clipe, lungi cât veacurile, îşi pierdu cunoștința, dar știu 
aceasta. Undeva în străfundurile minţii, un ceas nevăzut bătea încă, 

implacabil, toaca în dungă. Simţurile îi reveniră cu încetul, apoi, odaia 
cu ele, teama de noile pericole. Până aici nu ajunsese niciodată, iar 
algoritmul înfruntărilor îi era total necunoscut. 

Lăsase în urmă haite de lupi mâncători-de-energie, caracatițe, 
detașamente inamice şi monștri tereştri şi extratereştri, bombe, mine 
şi rachete, pilotase mașini, aeronave, nave cosmice, spulberase sisteme 
solare întregi, înfruntase tot ceea ce mintea umană putuse să-și 
imagineze ca potrivnic. Ce mai putea urma? 

Cântărindu-și cu grijă mişcările, începu să se mişte prin ceața 
aurie, fără să întrezărească nimic altceva decât strălucirea monotonă și 
neliniştitoare. Mergea cu mâinile întinse şi, curând, după câteva porți, 
dădu de un perete. Îşi apropie fața de el şi îi zări suprafaţa 
zgrunțuroasă abia când nasul i se lipi de el. Reușşi să-l zgârie destul de 
uşor, cu unghiile şi insistă, încercând să-și dea seama din ce e făcut. 
Curând îl cuprinse o frenezie nebunească și începu să scormonească 
tencuiala zdrelindu-și degetele până la sânge, fără să-i pese de durere. 

După câteva ore, mâinile i se opriră pe ceva dur. Degetele îi erau 
oribile, cu unghiile parcă smulse de un torționar nemilos. Ochii i se 
obişnuiseră cu lumina st putea vedea destul de bine peretele. IA 
apropie din nou faţa de zid, în locul unde scobise o gaură 

Prin peretele de sticlă putu zări silueta unul copil stând aplecat 
deasupra unei claviaturi. Începu să strige şi să bată cu pumnii în pereți. 
Faţa celui de dincolo se ridică încet, uitându-se încruntat spre el, parca 
supărat că este întrerupt dintr-o activitate importantă. Câteva clipe se 
priviră în ochi, apoi se îndepărtă brusc şi o luă în goană, fără să-i pese 
de nimic. Îşi amintea perfect ziua în care pe ecranul spațiomonitorului 
îi apăruse figura unui disperat, care nu avea ce căuta în jocul lui. 

Gongul marcă sfârşitul jocului. 


